Фьодор Тумански
На А. С. Пушкин

Превод от руски: Василка Хинкова, —

chitanka.info

Той още в младостта далечна

бе запленен от песента

и затова жарта й вечна

ревниво пазеше в гръдта.

И в своето предназначение

уверен, чело не склони,

и в тайното си увлечение

пред нищо не се подчини.

Посред несгодите в изгнание

възпява Пушкин тоя свят

и младото му дарование

разцъфна в него като цвят.

Той пя във скука и във нужда

през своя страннически дял

и нимфите в реката чужда

бе с песните си завладял.

От него покорени бяха

и го венчаха те с венец,

и вдъхновено го признаха

за най-могъщия певец.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.